RĪGAS APKAIMJU ATTĪSTĪBAS KOMISIJA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rātslaukums 1, Rīgas, LV-1539, tālrunis: 6702120, e-pasts: i.andersone@riga.lv

**Sēdes protokols**

**Rīgā**

2022.gada 16. jūnijs Nr.31

Sēde tiek atklāta Plkst.09:00

(sēde notiek MS Teams vietnē)

**Sēdi vada:**

Rīgas apkaimju attīstības komisijas

priekšsēdētāja Inese Andersone

**Sēdi protokolē:**

Rīgas pilsētas Apkaimju iedzīvotāju centra

Apkaimju attīstības un sabiedrības integrācijas pārvaldes

Apkaimju attīstības nodaļas

Projektu vadītāja

Laura Apkalne

**Sēdē piedalās komisijas locekļi:**

Laima Geikina

Miroslavs Kodis

Kaspars Spunde

Juris Radzevičs

Linda Ozola

**Sēdē nepiedalās komisijas locekļi:**

Valdis Gavars

Justīne Panteļējeva

Rita Našeniece

**Sēdē piedalās uzaicinātās personas**:

|  |  |
| --- | --- |
| Māra Kalvāne | SIA “Metrum” arhitekte, pilsētplānotāja |
| Zinta Miķelsone | Rīgas pilsētas Attīstības departamenta Pilsētvides attīstības pārvaldes Lokālplānojuma nodaļas vadītāja  |
| Irbe Karule | Pilsētas attīstības departamenta Pilsētvides attīstības pārvaldes vadītāja vietniece |
| Sandra Sinka -  | SIA “RUUME arhitekti” |
| Dagnis Samausks | Pilsētas attīstības departamenta Projektu vadības pārvaldes vadītājs |
| Agrita Kiopa | Rīgas Stradiņa universitāte |
| Oskars Vavere | SIA “RUUME” arhitekti |
| Gatis Štolcers | Rīgas valstspilsētas pašvaldības Centrālās administrācijas Rīgas pilsētas Apkaimju iedzīvotāju centra Apkaimju attīstības un sabiedrības integrācijas pārvaldes Projektu vadītājs apkaimju attīstības jautājumos |
| Viesturs Krūmiņliepa | Pilsētas attīstības departamenta Mobilitātes plānošanas pārvaldes Transporta infrastruktūras plānošanas nodaļas vadītājs, pārvaldes vadītāja vietnieks |
| Dainis Zemešs | Rīgas Stradiņa universitāte |

**Sēdes dienas kārtība:**

1. **Iepazīstināšana ar aktuālo attīstības projektu kopainu Zunda apkārtnē** (ziņotājs: Irbe Karule, RDPAD)**;**
2. **Iepazīstināšana ar lokālplānojuma, teritorijai Daugavgrīvas ielā 31 1., redakcijas risinājumiem pirms nodošanas publiskai apspriešanai**(ziņotājs: Māra Kalvāne, SIA “Metrum”)**;**
3. **Iepazīstināšana ar Rīgas Tehniskās universitātes kompleksa Ķīpsalā lokālplānojuma 1. redakcijas risinājumiem pirms redakcijas pilnveidošanas** (ziņotājs: Māra Kalvāne, SIA “Metrum”)**;**
4. **Iepazīstināšana ar Rīgas valstspilsētas pašvaldības ANM transporta sistēmas zaļināšanas reformā iekļauto infrastruktūras izbūves projektu: Reģionālas un pilsētas nozīmes velo infrastruktūras izveide virzienā Rīga – Babīte – Piņķi** (Ziņotāji: Dagnis Samausks un Viesturs Krūmiņliepa, RDPAD)**.**

I. Andersone - atklāj komisiju, iepazīstina ar dienas kārtībā izskatāmiem jautājumiem. Dod vārdu I. Karulei.

I. Karule – **piesaka aktuālos attīstības projektus Zunda apkārtnē** un dod vārdu M. Kalvānei iepazīstināt ar SIA “Metrum” un SIA “RUUME arhitekti” izstrādātajiem lokālplanojumu risinājumiem.

M. Kalvāne, S. Sinka – **prezentē Daugavgrīvas ielas 31 lokālplānojuma risinājumu 1. redakciju**, kura tiek virzīta uz publisko apspriešanu. Iepazīstina ar esošo situāciju un konceptuālajiem risinājumiem Durbes ielas, Raņķa dambja un Nameja krastmalas ielu ielokā esošas teritorijas attīstībai plānojot apbūvi.

M. Kalvāne – **iepazīstina ar Rīgas Tehniskās universitātes kompleksa Ķipsalā lokālplānojuma 1. redakcijas risinājumiem pirms redakcijas pilnveidošanas.**

D. Samausks – **prezentē Reģionālas un pilsētas nozīmes veloinfrastruktūras izveides plāniem virzienā Rīga-Babīte-Piņķi**. Projekta mērķis ir nodrošināt “zaļās” mobilitātes pieejamību starp apdzīvotām vietām un radīt priekšnoteikumus arī vietējā līmeņa un apkaimes savienojumu attīstībai, kā arī uzlabot savienojumu starp Rīgu un Pierīgu dodot pienesumu vides kvalitātes uzlabošanā reģiona iedzīvotājiem. Papildus informē, ka tiltam pāri Zunda kanālam tiks rīkots metu konkurss, atsevišķi no šī projekta.

**Sākas diskusijas.**

I. Andersone – jautā, vai tilta metu konkurss Zunda kanāla šķērsojumam ietvers arī Zunda kanāla malas risinājumus?

D. Simausks - informē, ka Zunda kanāla malas risinājumi tiks vērtēti pēc iepriekš minēto lokālplānojumu izstrādes.

I. Andersone – interesējas par Daugavgrīvas ielas 31 teritorijas attīstības ieceres īstenošanas posmiem. Ierosina parka ierīkošanu paredzēt kādā no būvdarbu vidus posmiem.

M. Kalvāne – informē, ka projekta īstenošanas gaita ir detalizēti noteikta lokālplānojuma risinājumos. Pirms apbūves īstenošanas primāri jāparedz maģistrālo inženiertīklu, ielu, lietus ūdens novadīšanas sistēmu projektēšana, tad projektēti nākamie darbi, t.s. labiekārtojumi. Lokālplānojuma risinājumi ir elastīgi, tie pieļauj dažādus īstenošanas posmus. Viss ir attīstītāja ziņā.

Notiek diskusija par lokālplānojuma īstenošanas un apbūves kārtām.

S. Sinka – informē, ka saskaņā ar lokālplānojuma īstenošanas un apbūves kārtu plāna, attīstāmajā teritorijā parka (G kārta) izveide īstenojama kopā ar blakus esošo apbūvi (J un F kārtām).

O. Vavere – apstiprina teikto, uzsverot, ka F, J un G kārtas īstenojamas kompleksi, jo atrodas estakādes tuvumā. Citi risinājumi nav pieļaujami.

A. Kiopa – jautā, kādi risinājumi paredzēti gājēju drošai Daugavgrīvas ielas šķērsošanai attīstāmās teritorijas tuvumā?

S. Sinka – informē, ka Daugavgrīvas ielas un Raņķa dambja šķērsošanai viens gājēju plūsmas šķērsojums tiek paredzēts teritorijas Dienvidu daļā, otrs teritorijas vidus daļā.

Diskusija par auto satiksmes organizāciju attīstāmās teritorijas plānoto ielu tīklā.

M. Kalvāne – informē, ka ielu tīkla risinājumi ir atrunāti lokālplānojumā un īstenošana veicama atkarībā no izvēlētajām būvniecības kārtām.

O. Vavere – informē, ka attīstāmās teritorijas plānotais ielu tīkls nepasliktinās satiksmes plūsmu apkārt esošajās ielās.

M. Kalvāne – informē, ka Nameja krastmalu izbūvēja Daugavgrīvas ielas 31 attīstītājs par saviem līdzekļiem, tāpēc pilsēta tā gluži nevar pieņemt vienpusēju lēmumu minēto ielu slēgt auto satiksmei. Norāda, ka izstrādātā lokālplānojuma risinājumi nepasliktina satiksmes organizāciju un nākotnē pieļauj Nameja krastmalas attīstību, ja pilsētai tas būs nepieciešams.

I. Andersone – jautā, vai T/C “Olimpija” neplāno paplašināties?

M. Kalvāne – atbild noraidoši, piebilstot, ka plānota a/m stāvlaukuma rekonstrukcija samazinot a/m stāvvietu skaitu. Tās vietā ir paredzēta daudzfunkcionālas ēkas būvniecība.

I. Andersone – jautā, vai ir jautājumi par velo infrastruktūras attīstības projektu?

G. Štolcers – jautā, vai lokālplānojuma ietvaros ir vērtēts gājēju šķērsojumu risinājumi Jūrmalas gatves ielā krustojumā ar Kurzemes prospektu un Bebru ielā pie Kurzemes prospekta krustojuma? Norāda, ka jau šobrīd gājējiem šo ielu šķērsošana nav droša.

V. Krūmiņliepa – informē, ka abi minētie krustojumi ir ietverti lokālplānojuma risinājumu darba uzdevumā. Informē, ka projektēšanas laikā tiks meklēti risinājumi, kā maksimāli uzlabot gājēju drošību ielu šķērsojumos.

I. Andersone – jautā, vai lokālplānojumā tiek paredzēta veloceliņa tuvumā esošo gājēju ietvju segumu atjaunošana?

V. Krūmiņliepa – atbild apstiprinoši, piebilstot, ka ietvju atjaunošana projekta ietvaros paredzēta ielu sarkano līniju robežās. Vietās, kur gājēju ietves iekļaujas dzīvojamo māju piesaistāmajās teritorijās, ietvju atjaunošana risināma atsevišķi.

A. Kiopa – jautā, kādi būs ielu šķērsojumu risinājumi Botāniskā dārza apkārtnē, lai nokļūtu uz Rīgas Stradiņa universitāti, 41.v-sk, mūzikas skolu Slokas ielā?

V. Krūmiņliepa – informē, ka viens no risinājumiem ir regulējamas gājēju pārejas ierīkošana Slokas ielas šķērsojumā pie krustojuma ar Jūrmalas gatvi.

A. Kiopa – iebilst minētam risinājumam.

V. Krūmiņliepa – informē, ka lokālplanojumā tika vērtēti dažādi Slokas un Jūrmalas gatves krustojuma šķērsojuma risinājumi. Problēmas rada neizbūvētais Durbes ielas ceļa posms un nekustama īpašuma atrašanās krustojuma tuvumā. Īpašuma atsavināšanas iespējas nav izskatītas.

A. Kiopa – ierosina ierīkot regulējamu gājēju pāreju Jūrmalas gatves drošai šķērsošanai minētajā krustojumā.

D. Samausks – informē, ka minētā velo infrastruktūras attīstības projekta mērķis ir maģistrālas velo infrastruktūras izveide, savukārt apkaimju savienojumu risinājumi īstenojami saskaņā ar izstrādāto velo koncepcijas rīcības plānu, kontekstā ar pilsētas mērķiem. Šajā projektā nav paredzēts finansējums regulējamu gājēju pāreju ierīkošanai. Šis ir Rīgas domes Satiksmes departamenta kompetences jautājums.

I. Andersone – ierosina projekta izstrādē ietvert minētā krustojuma pārbūves risinājumus un nepieciešamo finansējumu prasīt pašvaldībai.

D. Zemešs – atbalsta A. Kiopas ierosinājumu par Jūrmalas gatves un Slokas ielas krustojuma pārbūves svarīgumu un ierosina to ņemt vērā.

I. Andersone – jautā, vai plānotajā veloceliņa maršrutā ir paredzēta mikromobilitātes punktu izveide.

V. Krūmiņliepa – atbild apstiprinoši.

D. Zemešs – ierosina mikromobilitātes punktos paredzēt velosipēdu atbilstošu infrastruktūru (servisa punktus ar atslēgu un pumpja komplektu, apstāšanās, elektrouzlādes iespējām).

D. Samausks – informē, ka projektēšanas gaitā atpūtas laukumos ir paredzēti arī dzeramā ūdens pieejas punkti, veloservisa iespējas.

I. Andersone – ierosina velo maršrutā paredzēt pēc iespējas vairāk mikromobilitātes punktus.

Komisija slēgta plkst. 10:35.

Komisijas priekšsēdētāja I. Andersone